Παιδαγωγική Σχολή Μουσικής του Παρισιού «Αλφρέντ Κορτό»

Η Παιδαγωγική Σχολή Μουσικής του Παρισιού «Αλφρέντ Κορτό» (γαλλικά: École normale de musique de Paris - Alfred Cortot‎‎, συντομογραφία: ENMP) είναι ιδιωτική ανώτερη σχολή μουσικής στο 17ο δημοτικό διαμέρισμα του Παρισιού. Μαζί με το Κονσερβατόριο του Παρισιού, αποτελεί ένα από τα πιο εξέχοντα μουσικά εκπαιδευτικά ιδρύματα της Γαλλίας. Ιδρύθηκε στις 6 Οκτωβρίου του 1919 από τον Αλφρέντ Κορτό και τον Ογκίστ Μανζό. Ο όρος école normale (ελληνικά: παιδαγωγική σχολή‎‎) αναφέρεται σε ίδρυμα κατάρτισης εκπαιδευτικών και η σχολή δύναται να πιστοποιεί τόσο παιδαγωγούς όσο και ερμηνευτές. Είναι επισήμως αναγνωρισμένη από το Υπουργείο Πολιτισμού και, παράλληλα, τελεί υπό την αιγίδα του Υπουργείου Ευρώπης και Εξωτερικών. Ωστόσο, δεν περιλαμβάνεται στη Συμφωνία της Μπολόνια. Παραπομπές Εξωτερικοί σύνδεσμοι Επίσημος ιστότοπος